เตือน! ไอ้โม่งสวมรอยเจ้าของ “TRITN-GLOCON” หลอกรายย่อยซื้อกองทุน
เตือน! อย่างหลงเชื่อไอ้โม่งอ้างเป็นเจ้าของ “TRITN-GLOCON” หลอกรายย่อยซื้อกองทุน
17 พ.ย. 2564

แหล่งข่าวจากตลาดทุน เปิดเผยว่า เกิดกระแสข่าวจากหลายช่องทางกล่าวถึงประเด็นว่าด้วยเรื่อง มีนักฉวยโอกาสกล่าวอ้างตนว่าเป็นเจ้าของและผู้บริหาร บริษัท ไทรทัน โฮลดิ้ง จำกัด (มหาชน) หรือ TRITN รวมถึงบริษัทร่วมอย่าง บริษัท โกลบอล คอนซูเมอร์ จำกัด (มหาชน) หรือ GLOCON ซึ่งหวังสร้างความน่าเชื่อถือให้คนเข้าลงทุนในกองทุนต่างๆ
โดยจากคำยืนยันของแหล่งข่าว ปฏิเสธไม่ได้เลยว่าข้อกล่าวอ้างดังกล่าวถือว่าไม่เป็นความจริงเพราะตามข้อเท็จจริงแล้ว บุคคลที่เป็นผู้บริหารบริษัทก็ต้องมีชื่อตรวจสอบได้บนหน้าเว็บไซต์บริษัทหรือจากข้อมูลตลาดหลักทรัพย์อยู่แล้ว
ดังนั้นบุคคลที่ว่ามิได้เป็นทั้งพนักงาน ผู้บริหารหรือมีส่วนร่วมในงานบริหารของทั้งกลุ่มบริษัทแต่อย่างใด มีเพียงหุ้นในมือไม่กี่ % แต่อ้างเป็นเจ้าของ ถือว่าเคสแบบนี้มีให้เห็นอยู่บ่อยครั้งในตลาดทุน
อย่างไรก็ตามฝากถึงนักลงทุนทุกรายขอให้ทุกท่านใช้วิจารณญาณในการรับฟังข้อมูลจะได้ไม่ตกเป็นเหยื่อของผู้แอบอ้างที่หวังผลประโยชน์ส่วนตน
ทั้งนี้หากมีความคืบหน้าที่ชัดเจนเพิ่มเติม ทีมข่าว “ข่าวหุ้นธุรกิจออนไลน์” จะรายงานให้ทราบในลำดับถัดไป